Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: követelmények kiadásáról szóló 64/1994. (XII. 15.) FM rendelet mellékletében, továbbá az 5/2006.
Paragraph Index: 106

11. Személyközpontú pedagógiai megközelítés Képes másokat – a tanulók problémáit – megérteni (empatikus), a tanulókkal való viselkedésében nyílt és őszinte (érzelmeivel kongruens a kommunikációja), képes a személy feltétel nélküli pozitív elfogadására, vagyis csak a helytelen cselekedetet utasítja el, nem a tanuló személyiségét minősíti. 2006/79/II. szám A szakképzésre előkészítő évfolyamban oktatást vállaló iskolák pedagógusai olyan pedagógus személyiségek, tanár egyéniségek, akik a felsoroltakkal belsőleg teljesen azonosultak, vagyis a hivatásuknak tekintik a felzárkóztatást. A tanulók számára pozitív mintát jelentenek. Vállalják a szoros személyes kapcsolatot is a tanár – diák viszonyban. Fejlettek szociális készségeik. Szakmai szempontból a legjobbak közé tartoznak, innovatív módszertani kultúrával rendelkeznek, tökéletesen kommunikálnak (értenek a tanulók nyelvén). Önként vállalják ezt a feladatot. A tanulókkal való együttműködés a projektoktatásban szerves része a pedagógusi tevékenyégnek. 1.3 A bevezetést segítő elemek 1.3.1. Továbbképzés Az akkreditált pedagógusképzésekre tett ajánlást lásd a „Továbbképzés” fejezetben. Ajánlott az intézményen belül belső továbbképzések szervezése, hogy az előkészítő oktatásban részt vevő pedagógusok egységes szemlélettel rendelkezzenek, valamint a pedagógiai kultúrájuk új elemeit továbbadják a nevelőtestületen belül. 1.3.2. Változásmenedzsment ismeretekre felkészítés, disszemináció A „kritikus tömeg” elve szerint (átütő erejű, végigvitt fejlesztéshez szükséges a felzárkóztató oktatásban dolgozó létszám legalább egyharmadának képzése, akik a legelkötelezettebbek, s továbbadják a tanultakat a belső továbbképzéseken – ehhez ajánlott belső továbbképzési programok is kellenek). Az intézményi munkacsoportok (team) vegyes összetételűek lehetnek, az intézmény vezetője (igazgatóhelyettes, teamvezető vagy munkaközösség-vezető), pedagógusa, segítő beosztású dolgozója, szakoktatója együtt készülhet fel az együttműködésre és az új módszertani készségek megszerzésére. Modell iskolákban szerzett egyhetes gyakorlat kiegészítheti a tréninget, ahol láthatják a megvalósulást is. Élő kapcsolatban maradhatnak ezek az intézmények, ehhez évenként minimum háromnapos tréningek szükségesek, a tapasztalatcserére és a „kiégés” megakadályozására. Az intézmények részéről szükséges szervezetfejlesztés elemei:  új típusú, együttműködésen alapuló munkakultúra: feladatkultúrás szervezeti felépítés (munkacsoportok) kialakítása  kellő mértékű (a hagyományosnál alacsonyabb) hierarchia, vezetői elkötelezettség, személyi felelősség, elismerés  kollektív tervezés és értékelés  hatékony információáramlás  kommunikációs kultúra fejlesztése  egyenletes terhelés kialakítása El kell kerülni a szervezet leginkább aktív tagjainak túlterhelését, lehetőség szerint a többséget meg kell nyerni a feladatvállalásra, figyelembe véve az egyéniségek irányultságát, az egyéni adottságokat, képességeket, kompetenciákat, s motivációs eszköztárral tudatosan ösztönözni őket a fejlesztési folyamatokban való részvételre. Ehhez el kell különíteni a csak időszakos jellegű folyamatokat az állandó feladatoktól. 2006/79/II. szám Mit tehet a tanár a sikeres munkacsoport kialakításáért? PDCA ciklus szerint építsük fel a tanári együttműködést: Előkészítés:  minden egyes tag fontosságának hangsúlyozása az alakuló csoportban,  a munka eredményének felvázolása,  ennek alapján segítség a csoport világos célkitűzéseinek megfogalmazásához,  megegyezés az alapokban: ezeknek a lépéseknek az irányítása, szakmai támogatása  megegyezés a csoporttal a célkitűzésekben és a határidőkben,  a teljesítményelvárásokban,  mi történik abban az esetben, ha a dolgok nem a terv szerint alakulnak,  a csoporttagok szerepeinek és felelősségi körének meghatározása,  az azonnali feladatok meghatározása,  világos, rövid távú célkitűzések, meghatározott időn belül elvégzendő munka kijelölése és az erőforrások meghatározása,  megegyezés a beszámolás keretrendszeréről,  megegyezés olyan belső folyamatokat illetően, mint a döntéshozatal és a problémamegoldás,  más csoportok igénybevétele esetén azok tagjai is ismerjék a célkitűzéseket. Félelmek eloszlatása:  szakítsunk időt a csoportok, illetve az egyének kétségeinek meghallgatására,  magyarázzuk meg az egyéni részvétel, hozzáértés és szakértelem jelentőségét, gyűjtsünk javaslatokat a továbblépésre,  tisztázzuk, hogy a hibák elkerülhetetlenek, ugyanakkor a felmerülő problémákat a lehető leggyorsabban fel kell ismerni annak érdekében, hogy a csoport minél hamarabb megoldhassa azokat. A részvétel ösztönzése:  bátorítsuk a tagokat arra, hogy megnyilvánuljanak,  alakítsunk ki ehhez megfelelő légkört – ne engedjük a minősítő megjegyzéseket,  a csapatszellem megteremtése,  magyarázzuk el a tagoknak, hogy csapatmunkát várunk tőlük,  tegyenek javaslatokat ennek megvalósítása érdekében. Rátermett csoportvezető választása, aki  tisztában van a célkitűzésekkel,  tudja, hogyan valósítsa meg azokat,  tisztázza az egyes csoporttagok szerepét,  a csoporttagokat bevonja a tervezésbe és a megvalósításba, 2006/79/II. szám  információval és útmutatással szolgál,  kezelni tudja a konfliktushelyzeteket, és meg is oldja azokat,  figyelemmel kíséri a fejlődést. Megvalósítás (A csoport működésének segítése):  teremtsünk kedvező lehetőségeket az ötletek megosztására, megvitatására,  konfliktusos területek ütköztetésére.  A hatékonyság ellenőrzése: – a csoport munkájának és hatékonyságának rendszeres ellenőrzése, – esetleges hiányosságok megállapítása. A csoportműködés során felmerülő problémák:  A tanári csoport (team) a tanárok részfeladatainak elvégzésére nem szab határidőt, azaz nem szabályozott a csoport működésének időtartama. Ennek következménye lehet a munka elnyújtása, eközben cél- és feladatvesztés léphet fel.  A csoport nem kellően működik együtt a munkát irányító teamvezetővel, a csoport túlzottan önállósítja magát, a felmerülő problémákat nem kellő időben közvetítik a teamvezető felé.  A csoportban résztvevők nem elsősorban az elvárásoknak akarnak megfelelni, hanem a csoportban akarják jól érezni, elfogadtatni magukat.  Ha a feladat elvégzéséhez szükséges lenne más csoporttal együttműködni, ezt nem ismerik fel.  Igen sok múlik azon, hogy hogyan határozza meg a csoport saját feladatát. A csoport erőforrásigénye: Humán erőforrás: akik rendelkeznek a szükséges kompetenciákkal. Időszükséglet: (minimum heti 1 óra az órarendbe beépítve), amit a feladatra fordíthatnak. Eszközszükséglet: a csoportmunkához szükséges eszközök

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes